Gandia presenta una gran varietat d'actes per a la festivitat del 9 d'octubre
07 octubre 2024

## Gandia presenta una gran varietat d'actes per a la festivitat del 9 d'octubre07 octubre 2024Última actualització: 07 octubre 2024

![](../gestion/img/7207eb80f5ae8db13176b5e2e43773642289851821745380d4d759bbcaf82de4.png)  
  

L’Ajuntament de Gandia ha presentat la programació de les diferents activitats que des de la passada setmana es desenvolupen a la ciutat amb motiu del 9 d’Octubre, Dia de la Comunitat Valenciana. Com cada any, aquest dia commemora l'entrada a la ciutat de València del rei d'Aragó Jaume I ‘El Conqueridor’ en 1238.

Tot i que el dia gran és el dimecres dia 9, els actes començaran a partir del dia 4 amb La Mocadorà, que recupera la festivitat de Sant Donís, festa dels enamorats valencians. Aquest estarà situat al passeig de les Germanies (davant la Casa de Cultura), i s’estendrà fins al dia 9. Estarà organitzat per l’Associació de Pastissers i Forners de Gandia i hi col·labora la regidoria de Comerç.

El dimarts dia 8 continuaran els esdeveniments amb un homenatge a Jaume I al Grau. Serà a partir de les 19.30h quan eixirà una cercavila des del Centre Social al monòlit del carrer de la Nau amb la Colla de Dolçainers i Tabaleters del Grau. Hi haurà parlaments i una interpretació del l’himne de la Comunitat Valenciana.

Ja el dia 9 d'octubre tindrà lloc l'Acte Cívic que començarà a les 11 hores amb l'eixida de la Reial Senyera des de l'Ajuntament de Gandia, i trasllat fins al Palau Ducal dels Borja. Al Palau se celebrarà l'acte d'homenatge a Jaume I. Participen la banda Centre Musical de Beniopa, el Consell de la Infància de Gandia, l’Escola de Teatre del Serrano i el Grup de Danses Rebombori.

La programació d’activitats del 9 d'octubre consta dels actes següents:  

**Del 4 al 9 d’octubre**

Passeig de les Germanies (davant la Casa de Cultura)

MOCADORÀ DE SANT DONÍS

La Mocadorà recupera la festivitat de Sant Donís, la festa dels enamorats valencians.

Hi haurà tallers didàctics per a xiquetes i xiquets.

Organitza: Associació de Pastissers i Forners de Gandia. Col·labora: Regidoria d'Economia, Empresa i Ocupació, Comerç, Mercats i Consum

Horari:

Tallers del divendres 4 i al dilluns 7: de 17.30 a 20.00 h

Horari de la Mostra: del dilluns 7 i al dimarts 8: de 10.00 a 14.00 h i de 17.30 a 21.00 h

Dimecres 9: de 10.00 h a 14.00h

  
**Del 8 al 12 d’octubre**

18.30h. VISITES GUIADES A LA FALLA TURÍSTICA

Coneix el món de les falles de la mà d’un museòleg. Gratuïtes.

  
**Dimarts 8 d’octubre**

PLANTÀ DE LA FALLA TURÍSTICA

10.00h. Passeig Marítim, encreuament amb Carrer de Galícia (Grau de Gandia). La falla podrà visitar-se fins el dia 12 d’octubre, dia en què es farà la cremà.

  
HOMENATGE A JAUME I

19.30h. (Grau de Gandia)

Cercavila des del Centre Social fins al monòlit del carrer de la Nau, amb la Colla de Dolçainers i Tabaleters del Grau.

Parlaments i interpretació de l’himne de la Comunitat Valenciana. Amb la participació de les associacions del Grau.

NIT DEL ROCK

23.30h. Plaça Prado

Concert amb el grup Los D Kasa. Organitza: A.C. Falla Prado

Dimecres 9 d’octubre

  
**ACTE CÍVIC DE CELEBRACIÓ DEL 9 D’OCTUBRE**

11.00h. Plaça Major

Eixida de la Reial Senyera des de l’Ajuntament de Gandia, i trasllat fins al Palau Ducal dels Borja.

11.15h. Palau Ducal dels Borja

Al Palau Ducal del Borja es celebrarà l’acte d’homenatge a Jaume I

Participen la banda Centre Musical de Beniopa, el Consell de la Infància de Gandia, l’Escola de Teatre del Serrano i el Grup de

Danses Rebombori. La comitiva eixirà des de l’Ajuntament, acompanyant la Senyera fins al Palau Ducal

  
V TROFEU DE RASPALL FEMENÍ CIUTAT DE GANDIA

10.30h. Plaça de l’Escola Pia

Competició de pilota valenciana, que enfrontarà els quatre millors equips femenins en la modalitat de raspall.

  
CONCURS DE FIDEUÀ FALLES DE GANDIA

14.00h. Aparcament del Centre Comercial Carrefour

La Federació de Falles de Gandia organitza el tradicional dinar popular del plat més internacional de Gandia com és la fideuà.

Un concurs que compta amb la participació de les comissions falleres i diferents col·lectius de la ciutat, amb caràcter solidari.

  
CONCERT DE CARLES DÉNIA

19.00h. Teatre Serrano

Carles Dénia presenta el seu nou disc MUSSOL, un recull de poemes fets cançons amb la llibertat interpretativa que li és

pròpia. Poemes d’autors contemporanis, d’altres del mateix Dénia i algunes versions de cançons d’altres autors.

**Dissabte 12 d’octubre**  
FESTIVAL DE MILOTXES OSOW

11.00h a 19.00h. Platja de Gandia (Passeig Marítim de Neptú, 76)

Exhibició de milotxes gegants i acrobàtiques, que ompliran de color el cel de la Platja de Gandia. A càrrec de Milotxes Club de València.

  
IV DANSÀ DE LA SAFOR

12.00h. Eixida del passacarrer des del Passeig Rosa dels Vents per Illes Canàries fins al Passeig Marítim de Neptú.

12.30h. Eixida de la dansà des de Bairén-Armada Espanyola per Passeig Marítim de Neptú (fins a la Falla Turística).

13.15h. Encontre de balladors i Ball del Fandango en Carrer de Galícia- Passeig Marítim de Neptú (junt a la Falla Turística).

17.00h. Passeig Rosa dels Vents. Sarau. Carrer de Galícia.

Organitza: Grup de danses El Rebombori de Gandia.

  
CONCERT GRUP TKD 90

18.30h. Escenari 3. Carrer de Galícia

  
PASSACARRER MUSICAL FALLER

20.00h. Passeig Marítim i Platja. Eixida des del Club Nàutic fins la mascletà. A càrrec de la banda Centre Musical de Beniopa.

  
MASCLETÀ NOCTURNA

21.00h. Carrer de Vicente Calderón

A càrrec de la pirotècnia F. A. del Mediterraneo.

CREMÀ DE LA FALLA TURÍSTICA

21.15h. Passeig Marítim, encreuament Carrer de Galícia

Falla creada per ARFAGA (Associació d’Artistes Fallers Agremiats de Gandia) i dissenyada pels Germans Miñana.

Amb esta falla es vol mostrar el treball dels artistes fallers als visitants i fer un tast del que són i representen les Falles de Gandia. La temàtica està relacionada amb la vocació turística de Gandia i presentarà alguns del elements o atractius més destacats de la nostra ciutat.

[Twittear](https://twitter.com/share)